NORAKSTS

|  |  |
| --- | --- |
| 28.03.2025. | Nr.4/2 |

**VESELĪBAS VEICINĀŠANAS PROGRAMMAS JELGAVAS VALSTSPILSĒTAI**

**2025.–2034. GADAM APSTIPRINĀŠANA**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Ar Jelgavas pilsētas domes 2013. gada 23. maija lēmumu Nr.5/7 “Dalība Latvijas nacionālajā veselīgo pašvaldību tīklā” Jelgavas pilsētas pašvaldība lēma iesaistīties Latvijas nacionālajā veselīgo pašvaldību tīklā (turpmāk – LNVPT). Viens no kritērijiem pašvaldībām, kuras vēlas iestāties LNVPT, ir apstiprināts vai izstrādes procesā esošs politikas plānošanas dokuments, kurā ir iekļauta sabiedrības veselības nozīme un veselības veicināšanas pasākumi pašvaldības iedzīvotāju veselības saglabāšanai un uzlabošanai.

Ar Jelgavas pilsētas domes 2016. gada 27. oktobra lēmumu Nr.13/3 tika apstiprināta Veselības veicināšanas programma Jelgavas pilsētai 2016.–2022. gadam (turpmāk – Programma 2016-2022), kas bija spēkā arī 2023. un 2024. gadā. Lai turpinātu dalību LNVPT, ņemot vērā paveikto un sasniegto Programmas 2016-2022 īstenošanā, 2024. gadā tika izstrādāta jauna Veselības veicināšanas programma Jelgavas valstspilsētai 2025.–2034. gadam (turpmāk – Programma 2025-2034). Programma 2025-2034 tika prezentēta un atbalstīta Jelgavas valstspilsētas pašvaldības Veselības veicināšanas konsultatīvās komisijas sēdē un nodota publiskai apspriešanai, kas norisinājās laika periodā no 2025. gada 14. janvāra līdz 2025. gada 3. februārim (ieskaitot). Publiskās apspriešanas laikā netika saņemts neviens priekšlikums Programmas 2025-2034 pilnveidošanai.

Ņemot vērā iepriekš minēto un saskaņā ar Pašvaldību likuma 4.panta pirmās daļas 6.punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Apstiprināt Veselības veicināšanas programmu Jelgavas valstspilsētai 2025.–2034. gadam (pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. martā